open-index/open-wikipedia-markdown huggingface dataset:
AŠK Split

**AŠK** (Akademski športski klub) je hrvatski nogometni klub iz Splita. 

## O klubu
Klub je djelovao prije Drugog svjetskog rata. 

## Igralište

## Poznati igrači
*Hrvoje Čulić, vratar, poslije poznati košarkaški trener

## Izvor
*Naprid bili, rujan 2013.
Splitski katedralni dekanat

**Splitski katedralni dekanat** je teritorijalno-pastoralna jedinica u sastavu Splitsko-makarske nadbiskupije nastala odvajanjem izvangradskih župa iz ustroja nekadašnjeg *Splitskog dekanata*. Stari Splitski dekanat bio je formiran 1834. godine i obuhvaćao je veliko područje. Do 1947. imao je 32 župe i bio je podijeljen na četiri vicedekanata. Grad Split je do 1946. bio podijeljen na svega šest župa: Gradska (katedralna), Veli Varoš, Lučac i Manuš, Pojišan i Dobri.

Sjedište dekanata bilo je pri katedrali, a vicedekanata na *Lučcu*, kojemu su pripadale sljedeće prigradske župe: Kaštel Gomilica, Kaštel Kambelovac, Kaštel Sućurac, Kućine, Mravince, Solin, Stobreč-Kamen i Vranjic. *Jeseničkom vicedekanatu* pripadale su župe: Jesenice, Podstrana, Sitno Donje, Sitno Gornje, Srinjine i Žrnovnica. *Kliškom vicedekanatu* pripadale su župe: Dugopolje, Klis, Kotlenice, Konjsko, Muć Donji, Muć Gornji, Neorić i Prugovo. *Šoltanski vicedekanat* sastojao se od sljedećih župa: Donje Selo, Gornje Selo, Grohote, Maslinica i Srednje Selo.

Dana 1. siječnja 1947. biskup Kvirin Klement Bonefačić (1923.-1954.) osnovao je župa Svete Obitelji Nazaretske u Splitu i već je za Uskrs preustrojio dotadašnji Splitski dekanat na način da je područje gradskih župa izdvojio u poseban dekanat, dok je prigradske župe, uključujući i župu Koprivno (dotada u sklopu Cetinskog dekanata), priključio novoutemeljenom Solinskom dekanatu.

Reorganizirani Splitski dekanat imao je prilikom osnivanja 1947. godine svega 6 župa, ali budući da je stanovništvo grada počelo naglo rasti, do 2003. nastalo je devetnaest novih župa, čime se ukupan broj župa popeo na njih 25. Nove župe osnivane su u razdoblju 1966.-1994.: Brda (1966.), Kman (1966.), Škrape (1967.), Meje (1967.), Poljud (1967.), Lučac (1967.), Visoka (1968.), Žnjan (1972.), Spinut (1974.), Mejaši (1975.), Pujanke (1980.), Manuš (1983.), Sirobuja (1989.), Sućidar (1990.), Mertojak (1991.), Trstenik (1991.), Ravne njive (1993.), Kocunar (1994.) i Neslanovac (1994.).

Dana 13. kolovoza 2003. godine nadbiskup mons. Marin Barišić razdijelio je Splitski dekanat na dva dijela: **Katedralni** i **Konkatedralni**. U Katedralni dekanat uvršteno je 12 župa: katedralna *[[Splitska katedrala|Uznesenja Blažene Djevice Marije]]* (Grad), *[[Crkva sv. Križa u Splitu|Sv. Križa]]* (Veli Varoš), *[[Crkva Gospe od Zdravlja u Splitu|Gospe od Zdravlja]]* (Dobri), *Svete Obitelji Nazaretske* (Sukoišan), *[[Crkva Gospe od Pojišana u Splitu|Gospe od Pojišana]]* (Pojišan), *Presvetog Srca Marijina* (Blatine-Škrape), *Marije Pomoćnice kršćana* (Kman), *Pohođenja Blažene Djevice Marije* (Spinut), *[[Crkva sv. Trojice u Splitu|Sv. Trojice]]* (Poljud), *Sv. Stjepana pod borovima* (Meje), *Sv. Roka Ispovjednika* (Manuš) i *Gospe od Ružarija* (Lučac).

## Napomene

## Literatura

* *Vidović, Mile, Splitsko-makarska nadbiskupija: župe i ustanove, Crkva u svijetu, Split, 2004.*
Boris Škanata

**Boris Škanata** je bivši hrvatski plivač iz Splita, državni reprezentativac u plivanju leđnim stilom.

Sudionik je europskih plivačkih prvenstava. Ovo su njegovi značajniji rezultati:
*europsko prvenstvo u plivanju 1950.: bronca na 100 m leđno

## Izvori
KŠR Split

**Klub za športski ribolov Split** poznato i kao **KŠR Split** je športski klub iz Splita čija aktivnost je vezana za športski ribolov, ronjenje i ekološke aktivnosti.

## Osnovne informacije
Klub športskih ribolovaca Split osnovan je 16. studenog 1950. godine i jedan je od najstarijih ribolovnih klubova u Hrvatskoj. KŠR Split je član Hrvatskog saveza za športski ribolov na moru i  Hrvatskog ronilačkog saveza koji su punopravni članovi svjetske ronilačke federacije CMAS.

Temeljne aktivnosti kluba su:
* udičarenje,
* podvodni ribolov,
* ronjenje na dah (apnea).
Djelatnost kluba očituje se kroz:
* sudjelovanje na športskim natjecanjima u udičarenju, podvodnom ribolovu i apnei te organizaciju istih,
* edukaciju ronilaca i podvodnih ribolovaca kroz tečajeve ronjenja na dah,
* treninge podvodnog ribolova i apnee,
* organizaciju ekoloških akcija čišćenja podmorja.

## Kontakt informacije
KŠR Split ima sjedište na adresi Lučica 4, u Splitu. 
 
## Uprava kluba
*Predsjednik: Nikola Kuljiš

## Apnea sekcija
*Veljano Zanki
*Vedrana Vidović
*Tomo Vrdoljak
*Davor Franičević
*Siniša Katavić
*Jakov Kaštelan

## Ekološka sekcija
*Neven Šerić

## Podvodni ribolovci
*Toni Bjažević
*Denis Radun
*Petar Prkić
*Tonći Siriščević
*Mislav Lozančić
*Petar Ugarković
*Matko Vojković
*Leo Ljepotić
*Petar Mardešić
*Davor Alujević
*Joško Alujević
*Joško Grželj
*Aljoša Čakić
*Jurica Vuko
*Zlatko Kuzmanić

## Vanjske veze
*Stranice HSSRM
*Splitski Savez Sportova 
*Hrvatski ronilački savez
Kuglački klub Poštar Split

**Kuglački klub Poštar** je hrvatski kuglački klub iz Splita. 

## Uspjesi

* prvenstvo Jugoslavije: 
** prvaci (međunarodni način): 1968., 1972.
** prvaci (narodni način): 1967., 1970., 1976.
** doprvaci (međunarodni način): 1971., 1976.
** doprvaci (narodni način): 1966.

* Europski kup prvaka:
** prvaci: 1969. 
** doprvaci: 1970., 1973.

## Poznati igrači

## Poznate igračice

## Izvori
*Zadarski list Zadar je opet najbolji, 22. ožujka 2009.
* zg-kuglanje.hr, arhiva rezultata 
* *Hrvatski športski almanah*, serijska publikacija, ARS Media, Zagreb / Velika Gorica, gl. urednik Kruno Sabolić
Trogirski dekanat

**Trogirski dekanat** je teritorijalno-pastoralna jedinica u sastavu Splitsko-makarske nadbiskupije i metropolije, a obuhvaća područje koje je nakon ukinuća trogirske biskupije, bulom *[[Locum Beati Petri]]* pape Lava XII. (1823.-1829.) od 30. lipnja 1828. godine, pripojeno splitsko-makarskoj biskupiji. Na tom području u to je vrijem bilo svega 11 župa, a danas ih ima 14.

Župe u sastavu ovog dekanata su: Drvenik, Kaštel Lukšić, Kaštel Novi, Kaštel Stari, Kaštel Stari-Radun, Kaštel Štafilić, Okruk, Seget, Slatine, Trogir-Čiovo, Trogir-Grad, Trogir-Novo Naselje-Plano, Vinišće i Žedno-Arbanija. Sve župe pripadaju Splitsko-dalmatinskoj županiji i sve se nalaze u primorskom dijelu nadbiskupije. Svim župama upravljaju svjetovni svećenici, izuzevši župu sv. Jakova u Trogiru koja je povjerena franjevcima provincije sv. Jeronima.

## Historija

Najstariji stanovnici toga kraja bili su Iliri, a već u 4. stoljeću pr. Kr. Grci su osnovali svoju koloniju *Tragurion*. Poslije Grka pojavljuju se Rimljani koji su u Bijaćima imali naselje veterana VII i IX legije zvano *Siculi*. U 1. polovini 7. stoljeća doselili su se Hrvati te pomiješali s romanskim i ilirskim stanovništvom toga kraja i vrlo brzo postali većinsko stanovništvo. Već u 1. polovici 9. stoljeća hrvatski knezovi imali su svoj kneževski dvor u Bijaćima nedaleko od Trogira.

## Napomene

## Literatura

* *Vidović, Mile, Splitsko-makarska nadbiskupija: župe i ustanove, Crkva u svijetu, Split, 2004.*
Calcio Spalato

**Calcio** (odnosno *Calcio Spalato*) je bio popularni naziv za nogometni klub talijanaša odn. autonomaša u Splitu. 

### Nastanak društva Edera

Potaknuti i pomagani djelovanjem talijanskih sportskih društava iz Trsta i Zadra, splitski talijanaši u prvom desetljeću 20. stoljeća osnivaju svoje sportsko društvo pod imenom "Edera" (Bršljan). U sklopu društva bilo je više sportskih sekcija, među kojima i nogometna - koju je osnovao dr. Ernest Ilić.
*Sezione di calcio "Edera"* (Nogometna sekcija "Bršljan"), prvi je nogometni klub osnovan u gradu Splitu. Cijelo vrijeme svoga postojanja klub djeluje kao nogometna protuteža hrvatskim strukturama u Splitu koji su osnovali Hajduka i Anarha.

### Prva splitska utakmica

Videći sve aktivnije djelovanje splitskih talijanaških sportaša, nije trebalo dugo čekati "odgovor" splitskih Hrvata i osnivanje hrvatskog nogometnog kluba. U veljači 1911. osniva se Hajduk. U prvom međusobnom susretu, 11. lipnja 1911. igrajući protiv gradskog, športskog i političkog protivnika - Hajduka, Edera je izgubila utakmicu sa 9:0.

Utakmica je bila silno značajna ne samo u športskom smislu, već i zbog političkog značaja i prestiža. Pobjeda Hajduka bila je još jedan oblik trijumfa hrvatskog narodnog pokreta u Splitu. 

### Djelovanje kluba

U narednim godinama *tolomaši* su svoje djelovanje nastavili u svom nogometnom klubu **Edera**. Od osnutka pa do kraja svog djelovanja, Edera je sve svoje utakmice i treninge održavala na tadašnjem *Vojnom vježbalištu*, poznatom i kao *Krajeva njiva* - kasnijem igralištu Hajduka.  Utakmice Edere sa splitskim nogometnim klubovima toga doba - Hajdukom, Unitasom i Anarhom (preteča RNK Split), bile su uvijek pune naboja, a okršaji često nisu završavali samo unutar nogometnog igrališta. Najžešće sukobe igrači Edere imali su sa Anarhovcima. Fizički obračuni su bili oštri, a nerijetko bi u njima sudjelovali i roditelji igrača. 
Godine 1913. Edera je igrala dva prijateljska susreta protiv Hajduka. Izgubili su obje utakmice rezultatima 0:7 i 2:6.

### Raspuštanje Edere

Objavom rata Austro-Ugarskoj 23. svibnja 1915. od strane kraljevine Italije, dolazi do raspuštanja svih talijanskih društava na području Carevine. Tako je raspuštena i Edera.

### Poznatiji igrači

Poznatiji nogometaši Edere bili su:
dr. Ivić, Polli, Bortolazzi, Maier (igrač zagrebačkog HAŠK-a), Piscitelli, Guina, Ševeljević, Jelić, Sanzin, Kimelevski, Riboli, Busić, Bonavia, Montiglia, Forbicetta...
Trofej Marjana

**Trofej Marjana** je bio nogometni turnir koji se održavao redovito od 1974. do 1989. u Splitu a obnovljen je 2002. poslije 13 godina. Uglavnom se održavao ljeti. Nakon osamostaljenja Republike Hrvatske bilo je pokušaja obnove ovog turnira, s tim da se pomaklo vrijeme održavanja. Domaćin turnira je bio HNK Hajduk Split. Turnir je organiziran u predsezoni po uzoru na Španjolce koji su to prvi počeli prakticirati.

Na turniru su sudjelovali brojni veliki svjetski nogometni klubovi (Ajax, Bordeaux, Vasco da Gama i dr.) i velike svjetske nogometne reprezentacije, među kojima su najpoznatije bivši SSSR, Poljska, Makedonija i Hrvatska.

Osim Hajduka svake godine bi sudjelovale još dvije ili tri momčadi.

## Popis pobjednika
**[[1974.]]** Hajduk Split
**[[1975.]]** Hajduk Split
**[[1976.]]** Hajduk Split
**[[1977.]]** Hajduk Split
**[[1978.]]** Partizan Beograd
**[[1979.]]** Hajduk Split
**[[1980.]]** Hajduk Split
**[[1981.]]** Hajduk Split
**[[1982.]]** Bordeaux
**[[1983.]]** Hajduk Split
**[[1984.]]** Hajduk Split
**[[1985.]]** Hajduk Split
**[[1986.]]** Bordeaux
**[[1987.]]** Banik Ostrava
**[[1988.]]** Nije igrano
**[[1989.]]** Hajduk Split (zimski)
**[[1989.]]** Dinamo Zagreb (ljetni)
**[[1990.]]**-**[[2001.]]** Nije igrano
**[[2002.]]** Hajduk Split
**[[2003.]]** Poljska

## Izvori
Ivan Bošnjak

**Ivan Bošnjak** (Vinkovci, 6. veljače 1979.), hrvatski nogometaš, napadač.

## Klupska karijera
Nogometnu karijeru, Bošnjak je započeo u rodnim Vinkovcima, igrajući za Cibaliju u sezoni 96/97. 2000. godine prelazi u redove splitskog Hajduka nakon što je bio proglašen najboljim igračem lige. U Hajduku se iskazao borbenošću i požrtvovnošću, te dobio nagradu navijača Hajduka - trofej Hajdučko srce. Nakon Splita seli u Libiju, u tamošnji Al-Ittihad. Nije uopće igrao pa se ubrzo vratio natrag u HNL. Ali, ovog puta u najvećeg rivala svog bivšeg kluba, Dinamo. Tamo je sakupio u 3 sezone 60 utakmice, ali se tek zadnju sezonu u klubu preselio na mjesto napadača gdje je bio najbolji. Sa 22 gola postao je najbolji strijelac lige i napokon si osigurao transfer u dobar klub na "Zapadu". Iako je u igri navodno bio i vrlo jaki ukrajinski Šahtar potpisao je za Genk iz Belgije gdje su ga kupili na preporuku svog bivšeg igrača, Branka Strupara. U svom prvom nastupu za klub postigao je pogodak i odmah se svidio navijačima. No, usprkos tome, novi ga izbornik reprezentacije, Slaven Bilić, nije zvao za prijateljsku utakmicu sa Italijom. Nakon sjajnog početka u Belgiji teško se ozlijedio.

U ožujku 2012. godine potpisao je za HNK Rijeku.

U 1. HNL postigao je 64 gola te je na 14. mjestu liste najboljih strijelaca u povijesti.

Prva službena utakmica je u Ligi prvaka 26. srpnja 2000. protiv Dunaferra u Splitu kada ulazi kao zamjena Stanku Bubalu. Hajduk je ovu utakmicu izgubio sa **0:2** a na vratima je bio Stipe Pletikosa; ali su u uzvratnoj u Győru igrali **2:2**, a obadva gola dao je Mate Bilić.

## Reprezentativna karijera
Za reprezentaciju je debitirao 16. kolovoza 2000. protiv Slovačke u Bratislavi. No, do svoje druge utakmice čekao je čak 5 godina. Opet je zaigrao u kvalifikacijama za SP 2006. Na Carlsberg Cupu 2006. postigao je svoj prvijenac za Hrvatsku, protiv domaćina, Hong Konga.

Bošnjak je u sezoni 2005./06. bio najbolji strijelac u 1. HNL-u s 22 postignuta zgoditka te je od izbornika Zlatka Kranjčara bio izabran u reprezentaciju Hrvatske i putovao na Svjetsko prvenstvo u Njemačku 2006. godine iako su na njegovom mjestu mnogi vidjeli, tada mu klupskog suigrača, Eduarda da Silvu koji je te sezone postigao 20 zgoditaka i bio je proglašen najboljim igračem sezone. Bošnjak je na Svjetskom prvenstu odigrao tek 4 posljednje minute protiv Japana 18. lipnja 2006. godine u drugoj utakmici.

Dolaskom Slavena Bilića za izbornika reprezentacije izgubio je svoje mjesto među 23 reprezentativca.

## Reference

## Vanjske veze
* Nogometni-magazin: statistika
Hajdučko srce

**Hajdučko srce** nagrada je navijača nogometnog kluba Hajduk iz Splita, Torcide, kojim oni nagrađuju onog klupskog igrača koji je tijekom sezone pokazao najborbeniju i najpožrtvovniju igru, te zapravo - borbeno Hajdučko srce. Nagrada se dodjeljuje od sezone 1993./94., a dosad se dvaput, 2006. i 2009. godine, dogodilo da ta nagrada ne pripadne nikome, jer ju, prema Torcidi, nitko nije zaslužio.

### Dosadašnji dobitnici Hajdučkog srca
* **[[Hrvatska nogometna liga - sezona 1993./94.|1993./94.]]** -  Ante Miše
* **[[Hrvatska nogometna liga - sezona 1994./95.|1994./95.]]** -  Nenad Pralija
* **[[Hrvatska nogometna liga - sezona 1995./96.|1995./96.]]** -  Nenad Pralija
* **[[Hrvatska nogometna liga - sezona 1996./97.|1996./97.]]** -  Tonči Gabrić
* **[[Hrvatska nogometna liga - sezona 1997./98.|1997./98.]]** -   Josip Skoko
* **[[Hrvatska nogometna liga - sezona 1998./99.|1998./99.]]** -  Darko Miladin
* **[[Hrvatska nogometna liga - sezona 1999./00.|1999./00.]]** -  Stipe Pletikosa
* **[[Hrvatska nogometna liga - sezona 2000./01.|2000./01.]]** -  Ivan Bošnjak
* **[[Hrvatska nogometna liga - sezona 2001./02.|2001./02.]]** -  Stipe Pletikosa
* **[[Hrvatska nogometna liga - sezona 2002./03.|2002./03.]]** -  Darijo Srna
* **[[Hrvatska nogometna liga - sezona 2003./04.|2003./04.]]** -  Dean Računica
* **[[Hrvatska nogometna liga - sezona 2004./05.|2004./05.]]** -  Vladimir Balić
* **[[Hrvatska nogometna liga - sezona 2005./06.|2005./06.]]** - nitko
* **[[Hrvatska nogometna liga - sezona 2006./07.|2006./07.]]** -   Mirko Hrgović
* **[[Hrvatska nogometna liga - sezona 2007./08.|2007./08.]]** -  Drago Gabrić
* **[[Hrvatska nogometna liga - sezona 2008./09.|2008./09.]]** - nitko
* **[[1. HNL 2009./10.|2009./10.]]** -   Senijad Ibričić
* **[[1. HNL 2010./11.|2010./11.]]** -  Tomislav Ivić (posmrtno)
* **[[1. HNL 2011./12.|2011./12.]]** - Omladinska škola
* **[[1. HNL 2011./12.|2012./13.]]** -   Goran Jozinović
Ante Miše

**Ante Miše** (Vukovar, 14. lipnja 1967.) hrvatski nogometaš i trener Turkmenistana.

## Biografija

### Igračka karijera

Igrao je u prvoligaškim natjecanjima od polovice 1980-ih do konca 1990-ih.
Među ostalim klubovima, igrao je u Hajduku iz Splita i u NK Borovu.
Osvojio je nagradu Hajdučko srce u sezoni 1. HNL 1993./94.
Igrao je na položaju veznog igrača. Igrao je i za nizozemskog prvoligaša Vitesse iz Arnhema. Za reprezentaciju Hrvatske je ostvario 7 nastupa, sve u prijateljskim utakmicama.

### Trenerska karijera

Prije preuzimanja klupe Hajduka trenersko iskustvo je stjecao u niželigašima Dugopolju, Mosoru i Trogiru. Pomoćni trener Gorana Vučevića postao je tijekom ljeta 2008. godine, a njegovim odlaskom u jesen iste godine prvi put postaje i glavni trener splitske momčadi. Neopozivu ostavku dao je 2. kolovoza 2009. godine nakon poraza od Zadra na Poljudu (0:1).

Od svibnja 2010. trener je nogometnog kluba Istra 1961 iz Pule. Tamo se zadržao samo 2 kola jer je ubilježio dva teška poraza s gol razlikom 1:8 te je u srpnju napustio klub.

Nakon otkaza Goranu Vučeviću, 18. travnja 2011. po drugi put postaje trenerom splitskog Hajduka. Prije početka sezone 2011./12. preuzima drugoligaša NK Dugopolje. Od studenog 2013. trener je bosanskohercegovačkog premjerligaša Viteza.

## Izvori
Dean Računica

**Dean Računica** (Šibenik, 5. prosinca 1969.), je bivši hrvatski nogometni reprezentativac i trenutačno nogometni trener.

## Igračka karijera
Nogometnu karijeru je kao 9-ogodišnjak započeo u Šibeniku, gdje je sa 18 godina postao prvotimac. Karijeru nastavlja u splitskom Hajduku, te poslije u Austriji, Izraelu i Kini, s povremenim povratcima u Hajduk, gdje i završava igračku karijeru koju je morao prekinuti zbog liječničke preporuke (problematičan rad srca).

Igrao je na položaju veznog igrača, a poznat je i po dobrom izvođenju slobodnih udaraca.

#### Reprezentacija
Za hrvatsku reprezentaciju odigrao je dvije utakmice, protiv Meksika u Zagrebu 1992. (3-0), gdje je postigao i jedan pogodak, te protiv Slovačke u Bratislavi 1994. (1-4).

## Trenerska karijera
Odmah po prestanku igračke karijere prihvaća trenerski posao, završava Nogometnu akademiju HNS-a i praktički je od prvog dana igračke "mirovine" do 2010. prvi pomoćnik svim Hajdukovim trenerima. U ožuljku 2010. postao je trener trećeligaša iz Klisa, Uskoka. Pune dvije sezone vodio je Junaka iz Sinja.

Za vrijeme kvalifikacija, kao i na samom Europskom prvenstvu 2008. tadašnji hrvatski izbornik Slaven Bilić angažirao ga je kao opservatora na svim utakmicama suparnika hrvatske reprezentacije u natjecanju.

## Trofeji
### Klupska
**[[HNK Hajduk Split]]**

*Prvak Hrvatske **(3):** *[[1. HNL 1993./94.|1993./94.]], [[1. HNL 1994./95.|1994./95.]], [[1. HNL 2003./04.|2003./04.]]*
*Hrvatski nogometni kup **(3):** *[[Hrvatski nogometni kup 1992./93.|1993.]]*, *[[Hrvatski nogometni kup 1994./95.|1995.]]*, *[[Hrvatski nogometni kup 2002./03.|2003.]]*

### Individualne
*Osvojio je nagradu hajdukovih navijača, Hajdučko srce za sezonu 2003./04.
NK Mosor Žrnovnica

**NK Mosor** je nogometni klub iz Žrnovnice.

## Povijest kluba

Nogometni klub "Mosor" osnovan je u proljeće 1928. godine u ilegalnosti, da se kroz klub djeluje u društveno-političkom životu u mjestu. Klub je dobio naziv po planini Mosor. Klub do rata nije bio registriran, ali je odigrao veliki broj utakmica s klubovima iz bliže okolice. Godine 1964. ponovno se budi usnuli "Mosor", sada kao sekcija športskog društva "Mosor" uz ostale športove. Klub se registrira i natječe se u nižem razredu Splitskog saveza. Sedamdesetih godina nastupaju u trećoj ligi. 

## Klupski uspjesi

U sezoni 1971./72. Mosor osvaja prvo mjesto u Nogometnom savezu općine Split, a zatim u kvalifikacijama sa Zadarskim i Šibenskim savezom osvaja prvo mjesto i ulazi u Zapadnu dalmatinsku zonu, tj. u Treću ligu tadašnje Jugoslavije. U samostalnoj Hrvatskoj najveći uspjeh su imali igrajući u 1.B ligi. Trenutno nastupaju u Drugoj ligi i nalaze se u sredini tablice.

## Igralište

Svoje utakmice Mosor igra na igralištu u Pricviću. Sve do 1972. godine utakmice kao domaćin odigrava na igralištima NK Primorac iz Stobreča i NK Jedinstva iz Srinjina. Te godine dolazi do nezaboravnog razdoblja povijesti kluba. Voditelji kluba, uz pomoć tadašnje mjesne zajednice i općine Split, radnih organizacija s područja Splitskog bazena, uz masovan odaziv mještana, izgrađuju jedno od najljepših nogometnih igrališta i klupskih prostorija.

## Zanimljivosti

Nije utvrđeno tko je bio prvi predsjednik kluba. Po jednima je to bio Ivan Aljinović Coto Peralov, po drugima Andrija Barbarić, po trećima Frane Markovina, a pretpostavlja se da je prvu funkciju vršio Marin Amižić Kiso, tadašnji glavar sela. Dugogodišnji blagajnik bio je Ante Domljanović Antić, koji je zbog baluna zatvarao svoj dućan po nekoliko sati na dan, ne hajući što kupci boguju i ronjaju. Prvi balun "mantel buvel" je donio Coto Peralov, postolar.

Prvo se igralo na bračkoj njivi ispod ćimatorja, na mjestu današnjega novog groblja, gdje su imali problema s tadašnjim župnikom don Pavom Matovcem i tadašnjim žandarima. nedugo zatim za igralište se umanjuje dio poljoprivrednog zemljišta u Pricviću do današnjeg igrališta "Mosor". Pojedini roditelji su se zbog ovoga veoma protivili, jer su im djeca zaboravljala motiku i mašklin (trnokop). U klub je bila učlanjena skoro sva tadašnja mladost. Uglavnom se živjelo od članarine i priloga tadašnjih trgovaca, obrtnika i imućnijih seljaka.

Drugi svjetski rat je razbio aktivnost "Mosora", gdje njegovi igrači i članovi uglavnom idu u rat protiv fašizma i od njih se nikada nije vratilo 44 igrača i 27 članova. U znak zahvalnost i sjećanja na njih klub im 1978. godine podiže spomen-ploču.

Prva značajnija događanja oko kluba vezuju se uz pripreme reprezentacija bivše Jugoslavije 1974. godine na igralištu Mosora za svjetsko nogometno prvenstvo u Njemačkoj, gostuje Ajax iz Nizozemske i ini poznati klubovi.
U Fleků

**U Fleků** je pivnica koja se nalazi u Pragu u Češkoj na adresi Křemencova 11. Osnovana je 1499. godine. U toj pivnici je nekolicina hrvatskih studenata 1911. godine osnovala nogometni klub Hajduk.
Stadion Sv. Nikola

**Stadion Sv. Nikola** nalazi se u Splitu, u velikom kompleksu splitske ratne luke Lora.

Oko igrališta je postavljena tartan  staza za potrebe atletike i drugih priredbi, uglavnom vojnih.

Sa zapadne strane izgrađene su tribine na kojima se može smjestiti 2000 gledatelja, a ima 80 sjedećih mjesta. Stadion nema rasvjetu pa se sve utakmice i ostale priredbe, za sada, moraju održavati po danu.

Stadion je u aktivnoj uporabi, a na njemu svoje utakmice igra nogometni klub Krilnik, koji  ima i svoju školu nogometa sa svim školskim uzrastima - mlađi i stariji pioniri, kadeti, juniori, te seniorska momčad koja nastupa u 1. županijskoj ligi Splitsko-dalmatinske županije.

Na terenu, iza nogometnih vrata, postavljena su i nova vrata za igranje ragbija. Teren je popravljen pred sezonu 2007/08.
Nenad Pralija

**Nenad Pralija** (Split, 11. prosinca 1970.), bivši hrvatski nogometaš.

Pralija je krenuo sa nogometom u rodnom gradu, igrajući za RNK Split prije nego li je zaigrao za gradskog "starijeg brata". Prva sezona u Hajduku bila mu je ona legendarna 94./95. kada je Hajduk nastupao u Ligi prvaka. Pralija je tada bio autor pogotka protiv belgijskog Anderlechta, pogodivši krasnim volejem mrežu vratara de Wildea. Cijelu tu utakmicu 23-godišnji Pralija odigrao je kao lijevi bek, gdje prije toga nije nikada bio. Narednih je sezona bio sve bolji, dok nogometnu 1997. nije završio kao najbolji strijelac kluba, sa 17 pogodaka u 26 utakmica. Svoje prve dvije sezone u Hajduku okitio je naslovom hajdučkog srca.

Nakon 3 sezone u Hajduku odlazi u španjolski Espanyol gdje isprva nastupa redovito, no s vremenom sve manje i manje. Uslijedila je još jedna, ovaj put manje uspješna, sezona u Hajduku nakon koje igra godinu u Reggini. Nakon toga uslijedilo je drugo najbolje razdoblje njegove karijere.

Tri godine zajedno sa Đovanijem Rosom igra u redovima izraelskog Maccabija iz Haife. Osvaja 2 naslova prvaka države, a sezone 2002./03. nastupa opet u Ligi prvaka. Ovog puta nije zabilježio uspjeh kao sa Hajdukom, ali se opet upisao među strijelce ( protiv Bayera u Leverkusenu ). U tom vremenu stekao je reputaciju jednog od najboljih Maccabijevih igrača zadnjeg desetljeća.

Nakon toga vratio se konačno po završetku karijere u Hajduk. Do dolaska Nike Kranjčara i povratka Ivana Leke redovito je bilježio nastupe jedno vrijeme bio i kapetan, ali nakon toga sve rijeđe uz neuvjerljivu igru. Na kraju prve polusezone 05./06. tiho je napustio momčad, te otišao u niželigaša HNK Trogir gdje nakon 6 mjeseci preuzima funkciju sportskog direktora. Kao sportski direktor dovodi klub do 2. lige, ali nakon toga daje ostavku.

U reprezentaciji je nastupio samo 11 puta, postigavši 1 pogodak (Češkoj na turniru u Maroku). Prema njegovim riječima, rodio se u krivu vrijeme jer je pored Bobana, Prosinečkog i Asanovića bilo nemoguće doći do mjesta u momčadi.

## Reference
Drago Gabrić

**Drago Gabrić** (Split, 27. rujna 1986.), hrvatski nogometaš, sin nekadašnjeg vratara Hajduka Tončija Gabrića.

## Biografija

Do svoje desete godine Gabrić je igrao u NK Orkan Dugi Rat i Hajduk a kasnije kao kadet igra za juniore Omiša, dok se nije upustio u posudbe u Solinu i Novalji. Prve minute u HNL-u bilježi 16. rujna 2006. na prvenstvenoj utakmici sa Varteksom na Poljudu, ušavši u 80. minuti umjesto dvostrukog strijelca Josipa Balatinca, no, kasnije rjeđe ulazi u igru.

Na dvoranskom HNL 2006./07. bio je važan igrač kluba, koji je tada nastupio bez velikog broja prvotimaca. Istaknuo se sjajnim driblinzima i golovima (8) kojima je odveo Hajduk u drugi krug. Nakon toga, iako ga je Ćirin Zagreb tijekom zimskih priprema htio ili kupiti ili dovesti na posudbu, ostao je u klubu i nastavio potvrđivati svoj talent. Iako je najavio da će na kraju sezone zatražiti odlazak iz kluba ukoliko neće igrati, i zahtjevna splitska publika prepoznala je ponajprije zalaganje, a kasnije i talent mladog igrača. Opet mu je sretan bio Varteks na Poljudu, kada je u ožujku postigao svoj prvijenac, s najavom da bi u skoroj budućnosti mogao doći do pozicije prvotimca. U ožujku 2007. zabilježio je i prvi nastup za mladu reprezentaciju, protiv Italije (poraz 1:2), i u 70 minuta igre bio najbolji igrač mlade vrste.

Pod vodstvom Roberta Jarnija dolazi do pozicije standardnog prvotimca koju ne ispušta cijeli proljetni dio sezone 2007./2008. pokrivajući više pozicija, čak i onu lijevog braniča, dok u sezoni 2008./2009. prvo kod Gorana Vučevića, a zatim i kod Ante Miše, stječe punu afirmaciju igrajući uglavnom kao ofanzivni vezni na desnoj strani i postigavši 4 gola u jesenskom dijelu prvenstva kojeg je Hajduk završio kao drugoplasirani, samo bod iza Dinama. 
Iako je svo to vrijeme bio ponajbolji igrač kluba, plaća mu je bila među onima najmanjima. Krajem jesenske polusezone potpisuje novi 3,5-godišnji ugovor vrijedan 180.000€ po godini.

Dana 11. kolovoza 2008. dobio je iz ruku tajnika Torcide Stipe Lekića nagradu Hajdučko srce koju dobiva prema Torcidi najpožrtvovniji igrač Hajduka u sezoni ranije. U kolovozu 2009. prešao je u turski Trabzonspor. Na 31. kolovoza 2010. Gabrić je otišao na posudbu u turski klub Ankaragücü.

Za reprezentaciju Hrvatske debitirao je u Vinkovcima 14. studenog 2009. protiv reprezentacije Lihtenštajna. Svoj prvi reprezentativni pogodak postigao je u Osijeku protiv reprezentacije Walesa za konačnih 2:0.

U noći 23. svibnja 2011. doživio je tešku prometnu nesreću na autocesti A1, nakon četiri dana inducirane kome se probudio.

## Reference

## Vanjske veze
* Profil  na hnl-statistika.com
Tonči Gabrić

**Tonči Gabrić** (Split, 11. studenog 1961. – Split, 28. listopada 2024.), jugoslavenski i hrvatski nogometni golman.

Gabrić je seniorsku karijeru započeo u Čeliku iz Zenice, da bi ju potom nastavio u Rijeci, grčkom PAOK-u i Hajduku. Za splitski je klub nastupio u više od 100 utakmica, pritom dobivši nagradu hajdučko srce za sezonu 96./97.. Obranama se ponajviše istaknuo tokom nastupa Hajduka u Ligi prvaka kada je bio možda i najbolji igrač momčadi. Karijeru je završio 1999., na vratima Hajduka naslijedio ga je Stipe Pletikosa.

U reprezentaciji je u 7 godina zabilježio tek 9 nastupa, uključujući i onaj prvi protiv SAD-a. Većinu vremena bio je zamjena Draženu Ladiću, a bio je jedan od igrača na EURU 1996. u Engleskoj.

Nakon umirovljenja bio je trener golmana. Preminuo je 28. listopada 2024. godine.

Njegov sin Drago također je profesionalni nogometaš.
NK Sjever Split

**NK Sjever** bio je nogometni klub iz Splita.

## Povijest kluba

Klub je osnovan u mjesecu srpnju 1952. godine. Prvi predsjednik bio je Andrija Vučičić. Klub je djelovao 1950-ih i 1960-ih i nastupao je u tadašnjoj ligi Splitskog nogometnog podsaveza. Sjever je bio jedan od tri splitska kluba koji su nastupali u prvenstvu podsaveza (uz Dalmatinac i Nadu), no nikada se nije uspio kvalificirati u viši rang natjecanja.

Stariji Splićani rado se sjećaju Sjevera i razdoblja kada je (tada još relativno mali) Split imao pet aktivnih - registriranih klubova u sustavima natjecanja. Sjever je prestao postojati 1968. godine zbog financijskih teškoća.

## Utakmice i sjedište kluba

Svoje je utakmice NK Sjever igrao na igralištu RNK Split, tada zvanom Turska kula, a danas Park mladeži. Sjedište kluba bilo je u baraci u tadašnjem **Orlandinija dvoru** između Tršćanske i Solinske ulice.
 
## Boja dresa

Klub je nastupao u prugastim, crno-bijelim majicama (slično Juventusu).

## Klupski uspjesi

### Nastupi u seniorskom ligaškom natjecanju

* 1954.
* 1955.
* 1956.
* 1957.
* 1958.
* 1959.
* 1960.
* 1960/61.
* 1961/62.
* 1962/63.
* 1963/64.
* 1964/65.
* 1965/66.
* 1966/67.

## Poznati igrači

* Branko Jagnjić Grof
* Siniša Škoko
* Vinko Kukoč  (vratar)

## Zanimljivosti

Za NK Sjever igrao je jedno vrijeme i jedan tamnoputi igrač - Mubarak iz Sudana. To je bio prvi crnac koji je igrao u nekom splitskom klubu, a vjerojatno i šire.

## Navijači

Svaki od splitskih klubova imao je svoje navijače. Najpoznatiji Sjeverovac bio je pokojni splitski pjevač i pjesnik Toma Bebić. Spominju se još i Vinko Smodlaka zvan *Duša Sjevera*, Slavko Melvan, Joško Perlain, Josip Tičić i dr.

## Vanjske veze

*Sićate li se Sjevera, Dalmatinca i Nade ...
NK Nada Split

**NK Nada** je bio nogometni klub iz Splita. Samo ime Nada nose još neki klubovi i dan - danas - Ragbi klub Nada, Baseball klub Nada...

Postojao je i nekad poznati Rukometni klub Nada. NK Nada je ugašen potkraj 1960-ih godina.

## Povijest kluba

Osnovan je između dva svjetska rata - 1933. godine pod imenom SK Espero. Prvi predsjednik kluba bio je Tomo Ivelja. Pod pritiskom ondašnjih vlasti 1935. promijenio ime u SK Nada i nastupao do početka Drugog svjetskog rata.  Poznato je da je još u mjesecu lipnju 1941. klub odigrao prijateljsku utakmicu sa Hajdukom i izgubio sa 12:0. Nastupili su zamjenjujući RNK Split koji je bio odustao od dogovorene utakmice. Ubrzo, gotovo svi klubovi se gase ne želeći djelovati pod talijanskom okupacijom. Nakon rata, 1955. Nada obnavlja svoj sportski rad kada je postojeći SD Metalac promijenio ime u SD Nada. Klub je djelovao 50-ih i 60-ih godina 20.-og stoljeća i igrao je u prvenstvu Splitskog nogometnog podsaveza. Prestao je sa radom 1969. godine.  Obnavlja se 24. rujna 1992. godine. Slijedeće godine mijenja ime u HNK Krilnik Split, a 24. srpnja 2000. ponovo uzima svoje povijesno ime. Predsjednik kluba u obnovi 1992. bio je Mate Karađa. Iako formalno postoji, klub se još ne natječe u sustavu nogometnih liga.

## Klupski uspjesi

U sezoni 1940/41. Nada je osvojila prvenstvo Splitskog nogometnog podsaveza.
Za vrijeme svoga djelovanja Nada se nikada nije kvalificirala u viši rang natjecanja. Jednom, u sezoni 1962/63. umalo su bili prvaci svoje lige, no nisu uspjeli.

### Uspjesi u seniorskim ligaškim prvenstvima

## Igralište

Igralište NK Nada bilo je u splitskom predjelu Gripe, u blizini Higijenskog zavoda. Otvoren je u mjesecu travnju 1955. godine. Igralište je bilo zemljano. Igralište su koristili i ragbijaši Nade. Nakon što je ukinuta nogometna sekcija, ragbijaši su nastavili igrati na Gripama sve do pred kraj 70-ih. Tada se Ragbi klub Nada seli na Hajdukov Stari plac, a na mjestu starog Nadinog igrališta izgrađena je nova sportska dvorana za potrebe 8. Mediteranskih igara koje su se održale u Splitu 1979.

## Vanjske veze

* http://arhiv.slobodnadalmacija.hr/20050516/pressing01.asp Sićate li se Sjevera, Dalmatinca i Nade...
HNK Sloga Mravince

**HNK Sloga Mravince** se natječe u 1. županijskoj ligi Splitsko-dalmatinske županije.

U sezoni 2007./08. nalazi se na 1.mjestu.

## Škola nogometa

Škola nogometa HNK Sloga djeluje u svim uzrastima - U-9, U-11, pioniri, kadeti i juniori

## Stadion

Sloga svoje utakmice kao domaćin igra na igralištu Glavica koji se nalazi u centru mista Mravince.

## Vanjske veze
* Službena web stranica
Goran Jozinović

**Goran Jozinović** (Zenica, 27. kolovoza 1990.), hrvatski nogometaš

Lijevi branič Hajduka debitirao je za seniorsku momčad Hajduka ušavši u igru 29. rujna 2007. protiv Šibenika na Šubićevcu sa tek navršenih 17 godina. Uzrok toga je, ipak, bio veliki broj ozlijeda igrača iz najbolje Hajdukove postave.

Kasnije nastavlja igrati u juniorskoj momčadi nastupajući na lijevom boku, kao branič ili kao vezni igrač, pružajući vrlo obečavajuće igre. Prodajom Mirka Hrgovića dobiva više prigoda na njegov poziciji lijevog braniča, te naredne polusezone bilježi 8 nastupa za prvu momčad, pokazavši kako se na njega isplati računati i u budućnosti.

Ipak, dolaskom Gorana Vučevića više nastupa za juniorsku i rezervnu momčad, uz samo dva ulaska u igru seniorskog tima. Trenutačni ga je trener Ante Miše istaknuo kao veliki potencijal i bitnog igrača u seniorskom kadru kluba. No ipak je otišao na posudbu u NK Zadar.

Dobitnik torcidine nagrade hajdučko srce za sezonu 2012/13.

## Reference
HNK Krilnik Split

## O klubu

**HNK Krilnik Split** bio je nogometni klub iz grada Splita. Nastao je 1992. g. u jeku Domovinskog rata. Osnivači kluba u početku su mu dali ime Nada - smatrajući da bi bilo primjereno obnoviti nekada poznati, ali odavno ugašeni splitski klub. Nekoliko godina kasnije u sezoni 1994/95. klub mijenja svoj dotadašnji naziv. Izabrano je novo ime - Krilnik.

Pritisnit problemima besparice, snalazeći se na razne načine, novi splitski klub nastupao je u 1. županijskoj ligi Splitsko-dalmatinske županije. Iako je na početku djelovanja - u svojoj prvoj sezoni - bio pravo iznenađenje, osvojivši umalo prvo mjesto, u kasnijem periodu, tijekom *dvije tisućitih* nije više imao naročitih uspjeha, uglavnom se zadržavajući u donjim dijelovima prvenstvenih ljestvica.

Od sezone 2010/11. klub više nema seniorski sastav, već ima samo mlađe uzrasne kategorije.

## Uspjesi u sezonama

## Škola nogometa

Škola nogometa HNK Krilnik djeluje u svim uzrastima - mlađi pioniri, stariji pioniri, kadeti i juniori.
Kadeti i juniori natječu se u 1. ŽNL.
 
Trener kadeta i juniora je Ante Zebić.

## Stadion

Krilnik je svoje utakmice - kao domaćin - igrao na stadionu Sv.Nikola, koji se nalazi u velikom kompleksu splitske ratne luke Lora. Na njemu i sada djeluje klupska Omladinska škola.
NK Mornar Split

**NK Mornar Split** bio je nogometni klub iz grada Splita. Osnovan je kao nogometna sekcija "Sportskog društva Jugoslavenske ratne mornarice", nakon što je čelništvo Hajduka predvođeno Franom Matošićem odbilo prijedlog tadašnjeg državnog vodstva da - kada već ne žele biti vojni klub sa imenom Partizan - budu mornarički klub. Nastupao je samo nekoliko prvenstava potkraj 1940-ih godina. Zatim, političkom odlukom biva rasformiran.

## Klupski uspjesi

Bio je relativno uspješan klub - velikim brojem kvalitetnih igrača koji su službovali vojni rok u Ratnoj mornarici brzo je u natjecanjima dospio do 2.savezne lige. Član 2. savezne lige postao je 17. kolovoza 1947. U sezoni 1947/48. zauzeo je 5. mjesto, a u sezoni 1948./49.  drugo mjesto, sa pet bodova zaostatka iza tadašnjeg Torpeda iz Sarajeva, kasnije nazvan FK Sarajevo.
U svojem djelovanju u prvenstvima 2. savezne lige NK Mornar Split ostvario je ukupni učinak:
Broj odigranih utakmica   38 
br. pobjeda               20 
br. neriješenih            5 
br. poraza                13 
gol - razlika          84:38 
ukupan broj bodova        45 

## Zanimljivosti

### Natjecanje za Kup

U natjecanju za tadašnji Kup maršala Tita, poznat je uspjeh iz godine 1947. Mornar je tada u osmini finala u Splitu pobijedio Kvarner - današnji HNK Rijeka sa 4:0.

1947. 
* 2. kolo:	                     NK Mornar Split       - **NK Kladivar Celje** 5:1 
* osmina finala: 		NK Mornar Split       - NK Kvarner Rijeka 4:0 
* četvrtina finala:		NK Mornar Split       - **FK Sloga Novi Sad**     2:3 
1948. 
* 2. kolo: 	                **FK Bokelj Kotor**       - NK Mornar Split       0:3 
* 3. kolo:	                FK Sarajevo           - NK Mornar Split       2:1 prod. 
1949. 
* šesnaestina finala:	        NK Lokomotiva Zagreb - NK Mornar Split       3:2 prod. 

### Prijateljske utakmice

U jednoj od prijateljskih utakmica Mornar je jednom pobijedio beogradski Partizan također sa rezultatom 4:0. 

Klub je često igrao prijateljske utakmice protiv splitskog Hajduka.
1947. Mornar - Hajduk  1:5, 1:2. 
1948. Mornar - Hajduk  0:3, 3:3, 6:0, 0:4. 
1949. Mornar - Hajduk  1:3.

## Mornar u službenim natjecanjima

## Poznati igrači i treneri

1. Franjo Glaser Bio je jedno vrijeme vratar Mornara, a kasnije i njegov trener  - godine 1949.. Kao trener Mornara podučavao je jedno vrijeme tada još nepoznatog, a kasnije legendarnog vratara Vladimira Bearu.

2. Frane Duplančić *Kota*

3. Dragutin Drvodelić *Drda*

4. Milorad Diskić

### Sastav Mornara iz 1947. godine

vratari: Rustemov, Glaser

braniči: Diskić, Duplančić, Petronić

stoperi: Kasa, Marčetić, Cizarić

vezni: Cezar, Gemeri, Kutni, Smolej

napadači: Drvodelić, Mladenović, Medved

## Vanjski izvori

* RSSSF
NK Galeb Split

**NK Galeb** je najmlađi nogometni klub u gradu Splitu. Osnovan je 30. svibnja 2007. godine. Klub se natječe u 1.županijskoj ligi Splitsko-dalmatinske županije.
## O klubu
*Osnivači* kluba su: Josip Buzov (predsjednik), Rozario Dunatov i Željko Buzov. Članovi uprave - uz osnivače su - Svemir Čobanov (dopredsjednik), Ivana Lončar-Siriščević (tajnica), Luka Lončar, Natalija Hutinec, Justo Lušić, Nikola Večernik, Zoran Lerner, Slavko Tešija i Josip Jukić.

## Grb kluba

Krug žute boje u kojem piše ime kluba i godina osnivanja. Unutar kruga nalazi se nogometna lopta sa stiliziranim crveno-bijelim poljima. Preko lopte prikazan je lik galeba raširenih krila.

## Adresa kluba

Ispod Sv. Lovre 5, 21000 Split

**Kontakt mobitel**  098 13 37 950

## Škola nogometa

U  klupskoj školi nogometa nalazi se trenutno 90-tak djece. Natječu se u uzrastima pionira, kadeta i juniora. Seniorski pogon ima 31 registriranog igrača.

## Igralište

NK Galeb svoje utakmice kao domaćin igra na terenu CTS (pomoćnom terenu NK Split) stadiona Park mladeži.

## Galeb u dosadašnjim prvenstvima

## Treneri

2007. - 2008. Ivan Zvonimir Brkić

2008.- Rozario Dunatov

## Povezano
* 1. ŽNL Splitsko-dalmatinska
HNK Hajduk do 1991.

## Hajduk između 1946/47. i 1990/91.

## Hajduk u nacionalnim prvenstvima 1923.-1946.

## Hajduk u lokalnim prvenstvima 1920.-1946.

## Poveznice
*HNK Hajduk Split
*HNK Hajduk u Republici Hrvatskoj
*HNK Hajduk u međunarodnim natjecanjima

## Reference i objašnjenja
Senijad Ibričić

**Senijad Ibričić** (Kotor Varoš, 26. rujna. 1985.) je bosanskohercegovački nogometni reprezentativac.

## Karijera

Krenuo je Ibričić sa nogometnom karijerom nastupavši za NK Podgrmeč iz Sanskog Mosta u Bosni i Hercegovini odakle u siječnju 2004. godine kao 18-godišnjak odlazi na probu u Monaco, no, ne potpisuje ugovor. 6 mjeseci kasnije, u predvečerje Hajdukove blamaže sa Shelbourneom, dolazi na probu u Split. 
Zadržao se oko mjesec dana, u samom gradu "podno Marjana", te na pripremama u Sloveniji. Iako je krenuo sa 3 pogotka u prvoj pripremnoj utakmici, tadašnji trener "bilih" Ivan Katalinić nije u njemu vidio pojačanje, te Ibro razočaran napušta klub.

### Zagreb

Odmah nakon te probe, odlazi na još jednu u Kranjčevićevu gdje je napokon potpisao ugovor, i to već nakon par odrađenih treninga. Debitirao je 31. srpnja baš na Poljudu tokom Zagrebove 4:2 pobjede. 
Već za vrijeme te prve sezone u Zagrebu biva jedan od boljih igrača kluba zabilježivši 26 utakmica, te 3 pogotka. U sličnom stilu nastavlja sve do studenog 2006. i gostovanja u Rijeci gdje ozlijeđuje prednje križne ligamente, što ga miče sa terena na 6 mjeseci. Ipak, već se nagodinu vraća u velikom stilu, te bilježi najbolju sezonu do tad. U 31 nastupu zabija 12 puta, uz to jednom prilikom čak 4 gola na utakmici sa Međimurjem. Na kraju sezone navijači kluba dodjeljuju mu nagradu "Ponos purgera" za najboljeg igrača sezone.

Uoči sezone 2008./09. opet je na probi. Ovaj put u kijevskom Dinamu. No, iako je struka ukrajinskog kluba bila zadovoljna igračem, zbog nesuglasica oko odštete Zagrebu transfer ipak nije realiziran.

### Hajduk

Nakon toga javlja se Hajduk, sa željom da ispravi pogrešku napravljenu prije 4 godine. Nakon dogovorene odštete od 1.5 milijuna €, Ibričić potpisuje 5-godišnji ugovor za Hajduk. 
Kreće dobro, donosi klubu pobjedu u prvom kolu prvenstva golom iz slobodnog udarca u stilu legendarnog Blaža Sliškovića, ali se kasnije ipak znao naći i na klupi, a pred kraj jeseni, pod vodstvom Ante Miše, postaje partner Nikole Kalinića u vršku napada. Tijekom druge polusezone 2008./09. Ibričić postaje miljenik Torcide radi svoje dobre igre i zalaganja na terenu. Uskoro je glavni igrač Hajduka i neizostavni član udarne postave. U sezoni 2009./10. postaje glavni igrač Hajduka te na kraju sezone dobiva nagradu žutu majicu Sportskih novosti te postaje prvi igrač Hajduka još od 1992. i Gorana Vučevića koji je dobio tu prestižnu nagradu.

U kolovozu 2010. mu je dodjeljena nagrada Hajdučko srce koju dobivaju igrači Hajduka koji na terenu pokazuju najveću borbenost.

### Lokomotiv

13. siječnja biva transferiran u ruski klub Lokomotiv Moskva za 5 milijuna € i 20% od idućeg transfera.

### Reprezentacija

U reprezentaciji je dosad zabilježio 40 nastupa i postigao 4 pogotka. Dolaskom bivšeg mu trenera iz Zagreba, Miroslava Blaževića, na izborničko mjesto postao je standardan igrač u reprezentaciji BiH.

## Statistika karijere

Zadnje ažuriranje 16. kolovoza 2013. godine

## Reference

## Vanjske veze

* Profil Senijada Ibričića na engleskom 
* Profil Senijada Ibričića na hrvatskom  
* Ibričić - intervju
HNK Hajduk u međunarodnim natjecanjima

****

Popis utakmica Hajduka u različitim službenim europskim i međunarodnim natjecanjima. Rezultati koji su prikazani **boldanim** slovima označavaju rezultat utakmice koju je Hajduk odigrao kao domaćin.

## [[UEFA Liga prvaka|Liga prvaka / Kup prvaka]]

## [[Kup pobjednika kupova]]

## [[Europska liga]] / [[Kup UEFA]] / [[Kup velesajamskih gradova]]

## [[Intertoto kup|Intertoto kup / Rappan kup]]

## [[Mitropa kup|Srednjoeuropski / Mitropa kup]]

## International Soccer League

## Internationaler Saarland Pokal

## Poveznice
*HNK Hajduk Split - Službena stranica
*HNK Hajduk Split
*HNK Hajduk do 1991.
*HNK Hajduk u Republici Hrvatskoj
*rsssf.com

## Reference i napomene
NK Primorac 1929 Stobreč

**NK Primorac 1929** nogometni je klub iz Stobreča.

## Povijest kluba
Klub je osnovan u rujnu 1929. godine a prvi predsjednik bio je Frane Perasović (1929-1933). Utemeljitelji kluba bili su: Ante Stipinović, Tomislav Slavko Perasović, Frane Perasović, Mirko Stipinović, kojemu je povjerena i dužnost trenera, i drugi. Prvu nogometnu loptu u Stobreč donio je iz Amerike Duje Perasović. 

Najveći uspjeh kluba bilo je natjecanje u 1. HNL. Zbog manjka financijskih sredstava pokrenut je stečajni postupak nad klubom te je pao u najniži rang natjecanja, nakon čega je osnovan novi klub pod imenom Primorac 1929. U sezoni 2001./2002. klub je bio prvak Treće HNL Jug.

Više desetljeća vjernosti klubu: Ante Cokarić Cole, Ivo Plosnić

### Treneri Primorca - reprezentativci Jugoslavije:
* Ivan Gudelj, 33 nastupa u A reprezentaciji
* Luka Peruzović, 18 nastupa u A reprezentaciji

### Nogometaši Primorca- reprezentativci Hrvatske:
* Slaven Bilić, 44 nastupa u A reprezentaciji
* Tomislav Erceg, 4 nastupa u A reprezentaciji
* Mario Bazina, 1 nastup u A reprezentaciji

### Reprezentativac Slovenije:
Boško Bošković, 27 nastupa u A reprezentaciji

### Reprezentativac Singapura:
Mirko Grabovac, 7 nastupa u A reprezentaciji

## Nastupi u 1. HNL
**1993./94.** - 14. mjesto
 
**1994./95.** - 14. mjesto

## Igralište
Primorac igra na stadionu u Blatu koji ze nalazi na ulazu u Stobreč. U posljednje vrijeme stadion se obnavlja. Kapacitet stadiona je oko 1.500 sjedećih mjesta.

## Vanjske veze
* NK Primorac Stobreč statistika
Ante Dorić

**Ante Dorić** (Split, 31. siječnja 1927. - Split 2. ožujka 2011.), jedan od osnivača Torcide i najveći poznavatelj hajdukove povijesti. Antu Dorića su zbog njegovog znanja o povijesti smatrali hajdukovom enciklopedijom, te on surađuje, pomaže i ima jednu od glavnih uloga u stvaranju emisije o stogodišnjici Hajduka, "Glava u balunu".

Prema Dorićevim riječima glavni idejni začetnik ideje o osnivanju navijačke skupine bio je Bajdo Vukas.

Ante Dorić pokopan je na splitskom groblju Lovrincu.

## Vanjske veze
*Ante Dorić često je znao reći: Samo da doživim Hajdukovih 100 godina, i onda mogu mirno umrit
*Prestalo je kucati hajdučko srce Ante Dorića, jednog od osnivača Torcide
*
## Izvori
Krunoslav Bonačić

**Krunoslav Bonačić**, nekadašnji igrač Hajduka iz desetih i dvadesetih godina 20.-tog stoljeća.

Učesnik je prve Hajdukove trening-utakmice 16. travnja 1911. u kojoj je nastupio za momčad B koja je od A-momčadi izgubila sa 13:2. Na ovoj utakmici su uz njega igrali i Petar Bonetti, Joseph Buchberger, Josip Cotić², Paško Fabris², Luka Fakač², Kruno Kolombatović, Fabjan Lukas², Ante Mardešić², Pavo Mardešić², Marko Margetić², Josip Namar, Božo Nedoklan² (strijelac 2. gola za Hajduk), Šime Raunig (strijelac 1. gola za Hajduk), Antun Righi, Mario Righi, Ermenegild Rosseg, Paško Sisgoreo², Stipe Sisgoreo, Lucijan Stella², Ivan Tudor i  Vilibald Zuppa (², B-momčad; ostali A-momčad).

Za Hajduk je nastupio 9 puta i postigao 10 golova, od toga 3 službena natjecanja u Splitskom nogometnom podsavezu (bez golova) i i 6 u prijateljskim utakmicama sa 10 zgoditaka. Prvi službeni nastup bila mu je 21. prosinca 1920, utakmica protiv Splita, koju je Hajduk kao gost dobio sa 1:6. U toj utakmici golove za Hajduk postigli su Zelić (4) i po jedan Hochmann i Žaja. Uz Bonačića i navedene strijelce nastupili su i M. Rodin (branka), Dujmović, Pilić, J. Rodin, Mihaljević, Šuste i Tagliafero.

Krunoslav Bonačić imao je tri nastupa u službenim utakmicama splitskog nogometnog podsaveza bez zadanih golova, a prvi je bio (u prvom sastavu) protiv Splita 21. studenog 1920. Završila je rezultatom 1:6 za Hajduk a golove su postigli Zelić (4), Hochmann i Žaja.
## Reference
Hajduk 1940-tih godina

### Hajduk 1946. godine
Nogomtna prvenstva 1946 i 1946/47 godine

U prvenstvu  1946 i1946/47 Hajduk je odigrao 3 utakmice protiv novoosnovanog kluba Dinamo nastalog 1945 godine. Sve ove tri utakmice dobila je momčad Hajduka

#### Prva utakmica

Dinamo Zagreb: Hajduk **2:4**, 26. svibnja 1946

Sastav Hajduka: J. Matošić, Kokeza, Broketa, Batinić, I. Radovniković, Luštica, Mrčić, F. Matošić, Andrijašević, Lokošek, T. Radovniković.

Strijelci: Mrčić 2, F Matošić i T. Radovniković.

Trener je Ljubo Benčić.

Golove za Dinamo postigli su Strugar i Wölfl. Najviše golova (u svim utakmicama) protiv Hajduka postigao je Franjo Wolfl, zvan Mara -čak 20 (15 u službenim utakmicama).

#### Druga utakmica
Druga utakmica odigrala se u Splitu

Split, 3. 7. 1946. Hajduk:Dinamo **2:0**

Sastav: Stinčić, Kokeza, J. Matošić, Batinić, Broketa, Luštica, Mrčić, Viđak, F. Matošić, Andrijašević, Lokošek

Strijelci: Viđak i Andrijašević

#### Treća utakmica
Treća utakmica opet je odigrana u Zagrebu i završila je pobjedom Bilih sa **0:1**

Zagreb. Dinamo:Hajduk 0:1

Sastav: Branko Stinčić, Ljubo Kokeza, Božo Broketa, Miljenko Batinić, Slavko Luštica, Ivo Radovniković, Ivo Mrčić, Anton Lokošek, Vojko Andrijašević, Frane Matošić, Tonči Radovniković.

Strijelac: Lokošek

Sezonu 1946 godine Hajduk je prvi na tablici sa 22 boda, u 14 utakmica ostvarenio je 10 pobjeda, dvije neriješene i dvije izgubljene utakmice. Postigao je 61 zgoditak a primio 11.

Na vratima se istakao brankar Branko Stinčić koji je u Hajduk došao iz Zagreba.

Tablica je 1946 izgledala ovako

1. Hajduk 22 boda, 61/11

2. Dinamo 22 boda, 40/12

3. Lokomotiva 17 bodova, 28/14

4. Tekstilac, 15 bodova, 34/27

5. Proleter, 15 bodova, 21/28

6. Metalac13 bodova, 20/30

7. Split, 6 bodova, 14/45

8. Jedinstvo, 3 boda, 77/48

Posljednja utakmica u 1946. godini pripada sezoni 1946/47. a značajna je po tome što je to bila posljednja sezona Frani Matošiću.